Diari Oficial de la Generalitat Valenciana


Sumari del DOGV 2491, del 19-04-1995 (1995/834451)

ACORD de 3 d'abril de 1995, del Govern Valencià, que aprova definitivament la modificació número 11 de les Normes Subsidiàries de Planejament de Petrer sobre la zona verda Església de la Creu.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2491

Data del DOGV
:   19-04-1995

Secció del DOGV
:   ALTRES DISPOSICIONS

Número del document
:   1995/834451


Data del document
:   03-04-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 3 d'abril de 1995, del Govern Valencià, que aprova definitivament la modificació número 11 de les Normes Subsidiàries de Planejament de Petrer sobre la zona verda Església de la Creu.   
El Govern Valencià, en la reunió del dia 3 d'abril de 1995, adoptà l'acord següent:  
Vist l'expedient relatiu a la modificació número 11 sobre la zona verda Església de la Creu en les Normes Subsidiàries de Planejament Municipal de Petrer.  
Antecedents de fet  
Primer. L'Ajuntament de Petrer, en sessió plenària de 30 de març de 1994, va acordar-ne l'aprovació provisional, després de complir els tràmits d'aprovació inicial, el 15 d'octubre de 1993, i d'exposició pública, per mitjà dels anuncis apareguts en el Butlletí Oficial de la Província de 5 de novembre de 1993, en el Diari Oficial de la Generalitat Valenciana de 2 de desembre de 1993 i en el diari La Verdad el 4 de novembre de 1993. No hi va haver cap al·legació.  
Segon. La documentació està formada per memòria justificativa i plànols d'ordenació.  
Tercer. La finalitat d'aquest expedient consisteix en el canvi de qualificació de dos solars de sòl urbà, zona d'ordenances 3ª. Concretament:  
1. Un solar de 427 m2 situat al costat de l'església de la Santa Creu, propietat d'aquesta, actualment qualificat de zona verda. Es pretén el canvi de qualificació a zona d'equipament a fi de realitzar les ampliacions que calguen en la parròquia esmentada, d'acord amb un conveni subscrit amb l'ajuntament.  
2. Un solar de 1.200 m2, situat entre els carrers d'Alacant, d'Aragó i de Novelda, qualificat actualment de zona d'equipament comunitari, tret d'una parcel·la interior de 300 m2 que es reserva per a la possible reconstrucció d'una edificació destinada a equipament social. Es pretén un canvi de qualificació a zona verda.  
Es justifiquen ambdues modificacions, d'una banda, en la necessitat d'una ampliació dels serveis parroquials i, de l'altra, en la necessitat de garantir l'equilibri de zones verdes previstes en les Normes Subsidiàries de Planejament de Petrer.  
Quart. La Comissió Territorial d'Urbanisme d'Alacant, reunida en la sessió de 17 de juny de 1994, va acordar emetre un informe favorable sobre l'aprovació definitiva de l'expedient de referència però la va condicionar al fet que l'Ajuntament de Petrer ratificara certa documentació aclaridora, la qual va ser presentada el 13 d'octubre de 1994.  
Cinquè. El conseller d'Obres Públiques, Urbanisme i Transports va informar favorablement sobre el projecte mitjançant la resolució de 9 de gener de 1995.  
Sisè. El Consell d'Estat en va emetre dictamen favorable el 16 de febrer de 1995.  
Fonaments de dret  
Primer. La tramitació es considera correcta d'acord amb el que estableixen l'article 114 per remissió del 128.1 del text refós de 1992 i els articles 125 i del 127 al 130 del Reglament de Planejament, per remissió del 151.2 del mateix text legal. La documentació està completa atesos el contingut i l'abast de la modificació plantejada.  
Segon. Es tracta d'una modificació de les Normes Subsidiàries de Planejament de Petrer per a un interès social que justifica la mateixa modificació, com és l'ampliació de la parròquia de la Santa Creu, sense detriment de la superfície de zona verda prevista de 427 m2, ja que la seua substitució es veu incrementada per la creació d'una nova zona verda de 900 m2 de superfície entre els carrers d'Alacant, d'Aragó i de Novelda, terrenys molt propers a la zona verda substituïda. La modificació plantejada assegura l'aprofitament més racional tant de la zona verda com de la destinada a equipament d'acord amb la seua funció social.  
Tercer. El Govern Valencià és l'òrgan competent per a la resolució d'aquest expedient, a l'empara de l'article 129 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, ja que la finalitat d'aquest és una diferent zonificació o ús urbanístic de les zones verdes o espais lliures previstos en el pla, després de l'informe favorable del conseller d'Obres Públiques, Urbanisme i Transports i del Consell d'Estat.  
Vists els preceptes legals esmentats i la resta de normativa aplicable, d'acord amb el Consell d'Estat i a proposta del conseller d'Obres Públiques, Urbanisme i Transports, el Govern Valencià  
ACORDA:  
Aprovar definitivament la modificació número 11 de les Normes Subsidiàries de Petrer sobre la zona verda Església de la Creu.  
Contra aquest acord, que exhaureix la via administrativa, es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la notificació o publicació d'aquest acord en el Diari Oficial de la Generalitat Valenciana.  
Abans de la interposició del recurs esmentat, és requisit imprescindible que el recurrent ho comunique al Govern Valencià, d'acord amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que puga interposar qualsevol altre recurs que estime escaient.  
València, 3 d'abril de 1995  
El conseller secretari del Govern Valencià,  
LUIS BERENGUER FUSTER